Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 349/12/5502	Čadca, 16.8.2012
EEČ : 2-37-150-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Čadca
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
07.04.2012 viedol osobné motorové vozidlo zn. Daewoo Nexia, ev. č. CA 789 AA po miestnej komunikácií, ul. 17. novembra v meste XXXXX v smere od centra mesta na ul. Slovenských dobrovoľníkov, okr. XXXXX, pričom pred budovou bývalého Okresného úradu v Čadci sa dostatočne nevenoval vedeniu vozidla a nesledoval situáciu v cestnej premávke a pri cúvaní zadnou časťou vozidla narazil do maloletej chodkyne XXXXX, nar. XXXXX, čím jej spôsobil zranenia: zlomeninu obidvoch kostí ľavého predlaktia v dolnej časti s posunom kostných úlomkov s poruchou zdravia 10 týždňov.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 3 Trestného poriadku sa obvinenému ukladá povinnosť v priebehu skúšobnej doby uhradiť zvyšnú škodu poškodenej XXXXX, nar. 22.01.1967 v Čadci, trvale bytom XXXXX - XXXXX, okr. XXXXX, t. č. bytom XXXXX, ul. 17. novembra 2700/22, okr. XXXXX. - zákonnej zástupkyni maloletej XXXXX, nar. XXXXX, v sume 2.000,- €.  

Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Okresného riaditeľstva PZ, Okresného dopravného inšpektorátu XXXXX pod sp. zn. ČVS:ORP-32/DI-CA-202 z 15.04.2012 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX, nar. XXXXX v Čadci, trvale bytom XXXXX - XXXXX, okr. XXXXX pre prečin na zdraví podľa § 157 odsek 1 Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním spisového materiálu bolo zistené, že vo veci je možný postup podľa § 216 odsek 1 Trestného poriadku. 

V zmysle § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta , alebo aj bez návrhu podmienečne zastaviť trestné stíhanie, ak: 
a) vyhlási, že spáchal skutok, za ktorý je stíhaný, a nie sú odôvodnené pochybnosti 
    o tom, že jeho vyhlásenie bolo vykonané slobodne, vážne a zrozumiteľne, 

b) nahradil škodu, ak bola činom spôsobená, alebo s poškodeným o jej náhrade 
     uzavrel dohodu, alebo urobil iné potrebné opatrenia na jej náhradu, a

c) vzhľadom na osobu obvineného, s prihliadnutím na jeho doterajší život a na 
    okolnosti prípadu možno takéto rozhodnutie považovať za dostačujúce.      

V rámci prípravného konania sa obvinený XXXXX k spáchaniu skutku priznal,  jeho  spáchanie ľutuje, s poškodenou XXXXX - zákonnou zástupkyňou maloletej XXXXX pri mediácií dňa 13.08.2012  uzatvoril  dohodu o náhrade škody v sume 2.500,- € za stratu na zárobku, pričom sumu 500,- € poškodenej uhradil dňa 13.08.2012 a zvyšnú sumu 2.000,- € sa zaviazal uhradiť do 31.12.2012.  

 	Poškodená XXXXX, matka maloletej XXXXX pri mediácií uviedla, že nárok na náhradu škody z ublíženia na zdraví si uplatní cestou ČSOB poisťovne, a. s. z povinného zmluvného poistenia motorového vozidla, s ktorým obvinený spôsobil dopravnú nehodu. Voči obvinenému si uplatňuje nárok na náhradu škody za stratu na zárobku, pretože musela nechať zamestnanie v Rakúsku z dôvodu starostlivosti o zranenú dcéru. Bola jej spôsobená škoda cca 4.000,- €, voči obvinenému si uplatňuje v trestnom konaní škodu za stratu na zárobku v sume 2.500,- €. Z tejto sumy jej obvinený pri mediácií uhradil sumu 500,- €, zvyšnú škodu v sume 2.000,- € jej podľa dohody o náhrade škody uhradí do 31.12.2012.

Obvinený sa dopustil prečinu ublíženia na zdraví podľa § 157 odsek 1  Trestného zákona, za ktorý možno uložiť trest odňatia slobody na šesť mesiacov až dva roky. 

Obvinený XXXXX je XXXXX. Pre priestupok prejednávaný nebol, súdne trestaný doposiaľ nebol. V evidenčnej karte vodiča má doposiaľ dva záznamy.

Vzhľadom na doterajší život obvineného XXXXX, ako i s poukazom na to, že sú splnené podmienky pre podmienečné zastavenie trestného stíhania v zmysle  § 216 odsek 1 Trestného poriadku, možno považovať rozhodnutie o podmienečnom zastavení trestného stíhania obvineného  za dostačujúce. 

V zmysle § 216 odsek 2 Trestného poriadku bola obvinenému XXXXX určená skúšobná doba v trvaní 1 (jeden)  rok, ktorá začína plynúť právoplatnosťou uznesenia o podmienečnom zastavení trestného stíhania, počas ktorej bude prokuratúra sledovať, či sa obvinený správa slušne na verejnosti, nedopúšťa sa trestnej činnosti,  či iného protispoločenského konania. V prípade, že obvinený vyhovie uvedeným podmienkam, bude po skončení skúšobnej doby rozhodnuté, že sa osvedčil. V opačnom prípade sa bude, a teda aj počas skúšobnej doby v trestnom stíhaní pokračovať a bude naňho podaná obžaloba.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Janka Švaňová
prokurátorka